สยายปีก! MAJOR รุกเปิดโรงภาพยนตร์ในลาว
สยายปีก! MAJOR รุกเปิดโรงหนังในลาว โดยให้บ.ย่อย “เมเจอร์ โฮลดิ้ง อินเตอร์เนชั่นแนล” ลงทุนสัดส่วน 100% ใน “Cineplex (Lao) Sole Co.,Ltd.” ซึ่งประกอบธุรกิจโรงภาพยนตร์ในลาว
6 ก.ค. 2559

นางสาวฐิตาภัสร์ อิสราพรพัฒน์ เลขานุการบริษัท บริษัทเมเจอร์ ซีนีเพล็กซ์ กรุ้ป จำกัด (มหาชน) หรือ MAJOR เปิดเผยว่า บริษัท เมเจอร์ โฮลดิ้ง อินเตอร์เนชั่นแนล จำกัด ซึ่งเป็นบริษัทย่อย ได้ลงทุนสัดส่วน 100% ใน Cineplex (Lao) Sole Co.,Ltd. ซึ่งประกอบธุรกิจโรงภาพยนตร์ ณ สาธรณรัฐประชาธิปไตยประชาชนลาว
สำหรับมูลค่าเงินลงทุนอยู่ที่ 1,000,000,000 LAK (ที่ราคาพาร์ 10,000 LAK) หรือประมาณ 4,300,000 บาท (กำหนดอัตราแลกเปลี่ยน 1 บาท เท่ากับ 0.0043 LAK) โดยแหล่งเงินทุนมาจากเงินทุนหมุนเวียนของบริษัท เมเจอร์ โฮลดิ้ง อินเตอร์เนชั่นแนล จำกัด